inklusion
Inklusion, inddragelse i et fællesskab eller en sammenhæng. Inden for pædagogik og skolepolitik dukkede begrebet inklusion - som modstilling til eksklusion (udelukkelse) - op i 1990'erne i forbindelse med internationale bestræbelser for, at alle børn, også dem med særlige behov eller handicap, skulle undervises sammen i en 'skole for alle' (Salamanca-erklæringen, 1994). I den danske folkeskole har det siden 2012 været et mål at inkludere almene specialundervisningselever i den almindelige undervisning og ikke 'ekskludere' dem til specialundervisning.
Læs mere i artiklen om folkeskolen i afsnittet 'Undervisningsdifferentiering, specialundervisning og inklusion'.